ai4bharat/Pralekha huggingface dataset:
रस्ते वाहतूक आणि महामार्ग मंत्रालय
महाराष्ट्रात विदर्भातील वणी-वरोडा महामार्गावर जगातील सर्वात पहिले 200 मीटर लांब रस्त्याकडेचे बांबूचे कठडे , “बाहु बल्ली उभारण्यात आले
आत्मनिर्भर भारताचे उद्दिष्ट साध्य करण्याच्या दिशेने एक महत्वाचे पाऊल टाकत महराष्ट्रातल्या विदर्भ भागात वणी-वरोडा महामार्गावर जगातील पहिले 200 मीटर लांब असे बांबूचे रस्त्याकडेचे कठडे म्हणजे बांबू क्रॅश बॅरियर उभरण्यात आले आहेत.
‘बाहु बल्ली’ असं नाव दिलेल्या, या बांबूच्या कुंपण्याचा टिकावूपणा तपासण्यासाठी इंदूरमधल्या पिथमपूर येथील नॅशनल ऑटोमोटिव्ह टेस्ट ट्रॅक्स  सारख्या विविध सरकारी संस्थांमध्ये अनेक कठोर परीक्षा घेण्यात आल्या.रुरकी इथल्या इमारत संशोधन संस्था  सेंट्रल येथे आयोजित केलेल्या आगनिरोधक चाचणीत या कुंपणाला प्रथम श्रेणी मिळाली. तसेच, इंडियन रोड काँग्रेसनेही त्याला मान्यता दिली आहे. बांबू कुंपणाचे पुनर्वापर मूल्य 50-70 टक्के आहे तर स्टीलच्या कुंपणाचे पुनर्वापर मूल्य 30-50 टक्के आहे.
बांबुसा बालकोआ या बांबूच्या प्रजातीपासून, हे कुंपण बनवण्यात आले आहे. डांबरापासून बनवलेल्या क्रिओसोट या लाकूड रक्षक तेलाने त्यावर प्रक्रिया केली गेली आहे. तसेच हाय-डेन्सिटी पॉली इथिलीनचे लेपन त्यावर करण्यात आले आहे.
बांबूचे हे मजबूत कठडे तयार करण्यात आलेले यश बांबू क्षेत्रासाठी आणि संपूर्ण भारतासाठी उल्लेखनीय आहे, कारण हा क्रॅश बॅरियर स्टीलला एक परिपूर्ण पर्याय ठरू शकेल आणि पर्यावरणविषयक प्रश्नावरही त्यामुळे उत्तर मिळू शकेल. त्याशिवाय, हा एक कृषीसंलग्न ग्रामीण व्यवसाय म्हणून देखील उपयुक्त ठरू शकेल.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 179 कोटी 53 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 18 लाख 23 हजारांहून अधिक मात्रा देण्यात आल्या
देशातील रोगमुक्ती दर सध्या 98.70%
गेल्या 24 तासांत देशात 4,184 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 44,488
साप्ताहिक पॉझिटीव्हिटी दर सध्या 0.58% आहे
नवी दिल्ली 10 मार्च 2022
गेल्या 24 तासांच्या कालावधीत, कोविड प्रतिबंधक लसीच्या 18 लाख 23 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 179 कोटी 53 लाखांचा  टप्पा ओलांडला आहे.
देशभरात 2,09,22,227 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,02,375
|
|
2nd Dose
|
|
99,80,218
|
|
Precaution Dose
|
|
42,79,747
|
|
FLWs
|
|
1st Dose
|
|
1,84,11,037
|
|
2nd Dose
|
|
1,74,68,936
|
|
Precaution Dose
|
|
64,77,578
|
|
Age Group 15-18 years
|
|
1st Dose
|
|
5,56,54,876
|
|
2nd Dose
|
|
3,24,98,481
|
|
Age Group 18-44 years
|
|
1st Dose
|
|
55,29,72,639
|
|
2nd Dose
|
|
45,25,52,270
|
|
Age Group 45-59 years
|
|
1st Dose
|
|
20,24,67,568
|
|
2nd Dose
|
|
18,20,74,949
|
|
Over 60 years
|
|
1st Dose
|
|
12,65,52,468
|
|
2nd Dose
|
|
11,33,93,853
|
|
Precaution Dose
|
|
1,02,08,654
|
|
Precaution Dose
|
|
2,09,65,979
|
|
Total
|
|
1,79,53,95,649
गेल्या 24 तासांत 6,554 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,20,120 झाली आहे.
परिणामी, भारतातील रोगमुक्ती दर आता 98.70% झाला आहे.
गेल्या 24 तासांत, देशात 4,184 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 44,488 इतकी आहे. देशात सध्या कोविड असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.10% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 8,73,974 चाचण्या करण्यात आल्या. देशात आतापर्यंत एकंदर 77 कोटी 60 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.58% आणि दैनंदिन पॉझिटीव्हिटी दर 0.48%.इतका आहे.
अर्थ मंत्रालय
128.47 किलो अंमली पदार्थांचा साठा मुंबई सीमाशुल्क विभाग-I ने केला नष्ट
मुंबई, 19 जुलै 2023
मुंबई सीमाशुल्क विभागाने स्थापन केलेल्या अंमली पदार्थ नाशक समितीने 19 जुलै 2023 रोजी 128.47 किलो वजनाचा अंमली पदार्थांचा साठा नष्ट केला आहे. यामध्ये हेरॉइन , कोकेन , MDMA , गांजा , ऍम्फेटामाइन  यांचा समावेश होता. या साठ्याची आंतरराष्ट्रीय बाजारातली किंमत 865 कोटी रुपये आहे. नवी मुंबईत तळोजा येथे असलेल्या धोकादायक कचरा प्रक्रिया साठवणूक आणि विल्हेवाट केंद्रात हा साठा जाळून नष्ट करण्यात आला.
या वर्षात अशा प्रकारे दुसऱ्यांदा अंमली पदार्थांचा मोठा साठा नष्ट करण्यात आला आहे. यापूर्वी 2 मार्च 2023 रोजी सुमारे 240 कोटी रुपये किमतीचे 61.585 किलो अंमली पदार्थ नष्ट करण्यात आले होते.
टपाल मूल्यांकन विभाग , विशेष तपास आणि गुप्तचर शाखा  आणि महसूल गुप्तचर संचालनालय  यांसारख्या विविध संस्थांनी हे अंमली पदार्थ जप्त केले आहेत. भारतीय नागरिकांना सुरक्षित आणि निरोगी जीवनाची हमी देण्यासाठी मुंबई सीमाशुल्क विभाग अंमली पदार्थ आणि मनोवस्थेवर प्रभाव टाकणाऱ्या पदार्थांच्या  बेकायदेशीर तस्करीविरोधात कायद्याची कठोर अंमलबजावणी सुनिश्चित करण्यासाठी वचनबद्ध आहे.PIB Mumbai | S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
सांस्कृतिक मंत्रालय
आंतरराष्ट्रीय महिला दिनानिमित्त राष्ट्रीय मॉडर्न आर्ट गॅलरी इथे आठवडाभर चालणाऱ्या सोहळ्याचा आज प्रारंभ.
या सोहोळ्याचे 7 ते 12 मार्च या कालावधीत आयोजन
नॅशनल गॅलरी ऑफ मॉडर्न आर्ट अर्थात राष्ट्रीय आधुनिक कला संग्रहालयात 7 ते 12 मार्च 2023 या कालावधीत आंतरराष्ट्रीय महिला दिन साजरा होत आहे. या वर्षीच्या उत्सवाची संकल्पना "डिजिटऑल: लैंगिक समानतेसाठी नवोन्मेष आणि तंत्रज्ञान" ही आहे.
60 हून अधिक समकालीन महिला छायाचित्रकारांच्या कलात्मक प्रवासाचे दर्शन घडवणाऱ्या "समत्वं योग उच्यते : छायाचित्रण कलेचा उत्सव" या प्रदर्शनासह सोहोळ्याचा प्रारंभ झाला.
संग्रहालयाच्या संग्रहातून प्रेरणा मिळालेल्या महिला कलाकारांसाठी सामूहिक चित्रकला कार्यशाळा आयोजित करण्यात आली होती. संग्रहालय, मुलांसाठी विशेष पुस्तक प्रकाशनासह चित्रपट प्रदर्शन, व्याख्याने आणि क्युरेटोरियल वॉकथ्रू यासह मनोरंजक सप्ताह आयोजित करेल.
राष्ट्रीय आधुनिक कला संग्रहालयात आधुनिक आणि समकालीन कलेच्या क्षेत्रातील प्रख्यात भारतीय महिलांच्या कलाकृतींचा संग्रह आहे ज्यांनी अनेक आव्हानांचा सामना करूनही अनेक वर्षांपासून महत्त्वपूर्ण योगदान दिले आहे आणि जीवनाच्या विविध क्षेत्रातील पारंगत महिलांना त्यांच्या कलात्मक तसेच छायाचित्रण प्रतिभेचे दर्शन घडवण्यासाठी एक मंच प्रदान केल्याचा संग्रहालयाला अभिमान आहे.
वाणिज्य आणि उदयोग मंत्रालय
वाणिज्य आणि उद्योग मंत्री पीयूष गोयल यांनी उद्योग व व्यापार संघटनांसोबत घेतली बैठक
आत्मनिर्भर भारत म्हणजे आत्मकेंद्रित नव्हे तर आत्मविश्वास असलेले स्वावलंबी आणि काळजीवाहू राष्ट्र आहे -गोयल
नवी दिल्ली, 27 मे 2020
केंद्रीय वाणिज्य आणि उद्योग मंत्री पीयूष गोयल यांनी आज व्हिडिओ कॉन्फरन्सद्वारे उद्योग व व्यापार संघटनांसमवेत बैठक घेतली. कोविड -19 च्या पार्श्वभूमीवर केलेली टाळेबंदी आणि त्यानंतर त्यांच्या कार्यात दिलेली शिथिलता या गोष्टींचा परिणाम जाणून घेण्यासाठी आणि अर्थव्यवस्था पुन्हा रुळावर आणण्याच्या त्यांच्या सूचनांची दखल घेण्यासाठी टाळेबंदीनंतरची संघटनांसोबतची ही पाचवी बैठक होती.
या बैठकीला वाणिज्य आणि उद्योग राज्यमंत्री सोम प्रकाश आणि एच. एस. पुरी तसेच वाणिज्य आणि उद्योग मंत्रालयाचे अधिकारी उपस्थित होते. सीआयआय, फिक्की, असोचॅम, नॅसकॉम, पीएचडीसीआय, सीएआयटी, एफआयएसएमई, लघु उद्योग भारती, सियाम, एसीएमए, आयएमटीएमए, सिक्की, फेम, आयसीसी आणि आयईईएमए या संघटनांनी बैठकीत भाग घेतला.
या संघटनांना संबोधित करताना गोयल म्हणाले की, आपले भविष्य आपल्यालाच निवडायचे आहे; कोविडनंतरच्या काळात नाविन्यपूर्ण कल्पना, दृढ अंमलबजावणी योजना आणि भारताला जागतिक स्तरावर सामर्थ्यवान बनविण्यासाठी तयार राहून त्यानुसार कृती करणे हिताचे असेल. पंतप्रधानांनी उल्लेख केलेल्या ‘जान भी, जहां भी’ या विषयी बोलताना मंत्री म्हणाले की अर्थव्यवस्थेची सर्वात वाईट स्थिती संपली आहे. गोष्टी सुधारत आहेत, पुनरुज्जीवित होत आहेत. ते म्हणाले की, आत्मनिर्भर मोहिमेअंतर्गत सरकारने उचललेली पावले अर्थव्यवस्थेच्या लढ्यात देशाला मदत करतील.
गोयल पुढे म्हणाले कि आत्मनिर्भर भारत हा आत्मकेंद्रित, बंदिस्त किंवा परदेशी विरोधी असणार नाही. त्याऐवजी या संकल्पनेत आत्मविश्वास असलेले स्वावलंबी आणि काळजीवाहू राष्ट्र आहे जे समाजातील सर्व स्तरांची काळजी घेते आणि देशाच्या सर्वांगीण विकासाचे शिक्षण देते. उदारीकरणानंतरच्या गेल्या तीन दशकांत देशाची प्रगती झाली परंतु केवळ शहरांना केंद्रस्थानी ठेवण्याचे लक्ष्य होते. ग्रामीण व मागास भाग वंचित राहिले, तेथून लाखो लोकांना रोजगारासाठी व संधींसाठी शहरांमध्ये स्थलांतर करण्यास भाग पाडले गेले असे गोयल यांनी सांगितले. ते म्हणाले कि आत्मनिर्भर भारत देशातील 130 कोटी नागरिकांमध्ये ऐक्याची भावना निर्माण करेल. हे भारतीय कंपन्यांना पाठिंबा देईल.
फर्निचर, खेळणी, स्पोर्ट्स शूज यासारख्या बऱ्याच नित्य वस्तूंसाठीही आम्ही आयात करीत आहोत ही बाब फार क्लेशदायक आहे. देशात तांत्रिक कौशल्य तसेच कुशल मनुष्यबळ असूनही ही परिस्थिती आहे. या गोष्टी बदलण्याची गरज आहे.
यासंदर्भात उद्योगांनी शाश्वत आणि चाकोरी बाहेरच्या नाविन्यपूर्ण कल्पनांद्वारे प्रयत्न करण्याचे आवाहन गोयल यांनी केले. ते म्हणाले कि कोविड -19 विरूद्धची लढाई सरकार एकटी लढू शकत नाही; हा देशाचा लढा असून सर्व संबंधितांना महत्वाची सकारात्मक भूमिका निभावण्याची गरज आहे. त्यांनी संघटनांना आश्वासन दिले कि त्यांच्या सूचनांची विधिवत तपासणी केली जात असून तर्कसंगत, अस्सल मागण्यांवर योग्य वेळी आवश्यक ती कारवाई केली जाईल.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
इंडोनेशियातल्या मध्य सुलावेसीमधे त्सुनामी आणि भूकंपामुळे झालेल्या जीवितहानीबद्दल पंतप्रधानांकडून शोक
नवी दिल्ली, 30 सप्टेंबर 2018
इंडोनेशियातल्या मध्य सुलावेसीमधे त्सुनामी आणि भूकंपामुळे झालेल्या नाश आणि जीवितहानी बद्दल पंतप्रधान नरेंद्र मोदी यांनी शोक व्यक्त केला आहे.
इंडोनेशियातल्या मध्य सुलावेसीमधे त्सुनामी आणि भूकंपामुळे झालेल्या जीवितहानीमुळे तीव्र दुःख झाले. संकटाच्या या समयी, सागरी शेजारी असलेल्या या राष्ट्रासमवेत भारत आहे, असे पंतप्रधानांनी म्हटले आहे.
N. Sapre/N. Chitale/D.Rane
(Visitor Counter : 68
पेट्रोलियम आणि नैसर्गिक वायू मंत्रालय
इंडियन ऑइलने देशभरासाठी सामान्य इंडेन रीफिल बुकिंग क्रमांक सुरू केला
ग्राहकांना नोंदणी करणे सुलभ व्हावे यासाठी पुढाकार
मुंबई, 29 ऑक्टोबर 2020
इंडियन ऑईलने ग्राहकांच्या सोयीसाठी देशभरातील इंडेन एलपीजी रिफिल नोंदणीसाठी एक सामायिक क्रमांक सुरू केला आहे. संपूर्ण देशासाठी एलपीजी रिफिलसाठी सामायिक नोंदणी क्रमांक 7718955555 हा आहे. ग्राहकांसाठी 24x7 ही सुविधा उपलब्ध आहे.
एसएमएस व आयव्हीआरएसद्वारे - देशभरात एलपीजी रिफिल बुकिंगसाठी सामायिक क्रमांक ग्राहकांच्या सोयीसाठी आणि इंडेन एलपीजी रिफिल बुकिंग सुलभ करण्याच्या दिशेने एक महत्त्वपूर्ण पाऊल आहे. आता ग्राहक एका दूरसंचार परिमंडळातून दुसऱ्या परिमंडळात गेला तरी त्यांचा इंडेन रीफिल बुकिंग क्रमांक कायम राहील.
इंडेन एलपीजी रिफिल बुकिंगसाठी सध्याची दूरसंचार परिमंडळ विशिष्ट दूरध्वनी क्रमांकाची सध्याची व्यवस्था 31.10.2020 च्या मध्यरात्रीनंतर बंद केली जाईल आणि एलपीजी रिफिल साठी 7718955555 हा सामायिक क्रमांक लागू होईल.
विशेष म्हणजे, केवळ ग्राहकांच्या नोंदणीकृत मोबाईल नंबरचा वापर करून इंडेन एलपीजी बुकिंग करता येते. एलपीजी रिफिल बुकिंग व मोबाइल क्रमांक नोंदणीची सुधारित प्रक्रिया खालीलप्रमाणे आहे.
जर ग्राहकाचा नंबर आधीपासूनच इंडेन नोंदीमध्ये नोंदणीकृत असेल तर आयव्हीआरएस 16-अंकी कस्टमर आयडी सूचित करेल. कृपया लक्षात घ्या की या 16-अंकी कस्टमर आयडीचा उल्लेख ग्राहकांच्या इंडेन एलपीजी पावत्या / कॅश मेमोज / सदस्यता व्हाउचरवर दिलेला आहे. ग्राहकाकडून पुष्टीनंतर रिफिल बुकिंग स्वीकारले जाईल.
जर इंडेन रेकॉर्डमध्ये ग्राहकाचा मोबाईल नंबर उपलब्ध नसेल तर ग्राहकांनी 7 सह प्रारंभ होणारा 16-अंकी कस्टमर आयडी टाकून मोबाईल क्रमांकाची एकदा नोंदणी केली पाहिजे. त्यानंतर त्याच आयव्हीआरएस कॉलमध्ये प्रमाणीकरण केले जाईल. पुष्टी झाल्यावर, ग्राहकाचा मोबाईल क्रमांक नोंदणीकृत होईल आणि एलपीजी रिफिल बुकिंग स्वीकारले जाईल. ग्राहकांच्या या 16-अंकी कस्टमर आयडीचा उल्लेख इंडेन एलपीजी इनव्हॉइस/कॅश मेमो/सबस्क्रिप्शन व्हाउचरवर आहे.
https://cx.indianoil.in या संकेतस्थळावर लॉग इन करा किंवा इंडेन एलपीजीबाबत अद्ययावत माहितीसाठी इंडियनऑयल वन  मोबाइल अॅप डाउनलोड करा.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 6 जुलै 2022
|
|
- 198.20 cr vaccine doses have been administered so far under Nationwide Vaccination Drive
- India's Active caseload currently stands at 1,15,212
- Active cases stand at 0.26%
- Recovery Rate currently at 98.53%
- 15,394 recoveries in the last 24 hours increases Total Recoveries to
- 4,29,07,327
- 16,159 new cases recorded in the last 24 hours
- Daily positivity rate 
- Weekly Positivity Rate 
- 86.49 cr Total Tests conducted so far; 4,54,465 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.20  कोटींचा टप्पा पार केला आहे. 2,59,16,027 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.70  कोटींपेक्षा अधिक किशोरवयीनांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 1,15,212 इतकी आहे, ती देशाच्या एकूण रुग्णसंख्येच्या तुलनेत 0.26% इतकी आहे.
परिणामी, भारतात रुग्ण बरे होण्याचा दर 98.53% झाला आहे.
गेल्या 24 तासात 15,394 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,29,07,327 झाली आहे.
गेल्या 24 तासात 16,159 नव्या कोरोना रुग्णांची नोंद झाली.
गेल्या 24 तासात एकूण 4,54,465 चाचण्या करण्यात आल्या. भारताने आतापर्यंत एकूण 86.49  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 3.84% तर दैनंदिन पॉझिटिव्हिटी दर 3.56% आहे.
इतर अपडेट्स :-
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
युवा व्यवहार आणि क्रीडा मंत्रालय
मिशन ऑलिम्पिक सेलचे सदस्य म्हणून आंतरराष्ट्रीय खेळाडू उज्वल यशासाठी लक्षवेधी बदल सुचवू शकतात: अनुराग ठाकूर
नवी दिल्ली, 13 डिसेंबर 2021
युवा व्यवहार आणि क्रीडा मंत्री अनुराग सिंग ठाकूर म्हणाले की, मिशन ऑलिम्पिक सेल  या मंडळावर संस्थात्मक चौकट मजबूत करून भारतीय परिसंस्थेमध्ये अधिक सकारात्मकतेचे वातावरण निर्माण करण्यात मदत करण्याची मोठी जबाबदारी आहे ,जेणेकरून 2024 च्या पॅरिस ऑलिम्पिक स्पर्धेत देश अधिक चांगली कामगिरी बजावू शकेल.
नवीन सदस्य म्हणून सात माजी आंतरराष्ट्रीय खेळाडूंचा समावेश करून पुनर्रचना करण्यात आलेल्या मिशन ऑलिम्पिक चमूला संबोधित करताना ठाकूर म्हणाले की टार्गेट ऑलिम्पिक पोडियम योजनेने काय साध्य केले आहे, भारताला आंतरराष्ट्रीय स्तरावर यामुळे फायदा झाला आहे का तसेच राष्ट्रीय क्रीडा महासंघांना उत्कृष्ट कामगिरीच्या दृष्टीने खेळाडूंची कामगिरी सुधारण्यास मदत झाली आहे का, हे तपासणे योग्य ठरेल.
ऑलिम्पिक स्पर्धा, आशियाई क्रीडा स्पर्धा, राष्ट्रकुल क्रीडा स्पर्धा यासारख्या मोठ्या स्पर्धांवर अधिक लक्ष केंद्रित करण्याचे आणि कामगिरीचे निष्पक्ष आणि न्याय्य मूल्यमापन करण्याचे आवाहन त्यांनी केले. पॅरिसमधील ऑलिम्पिक स्पर्धेत भारताला चांगले यश मिळावे यासाठी अनुभवी सदस्य व्यवस्थेत काही बदल सुचवू शकतात असे ते म्हणाले.
मिशन ऑलिम्पिक सेलचा एक भाग बनल्याबद्दल सदस्यांचे आभार मानताना, ते म्हणाले की त्यांना खात्री आहे की भारतीय खेळांमधील त्यांची कामगिरी आणि सहभागामुळे पुढल्या वर्षी होणाऱ्या राष्ट्रकुल आणि आशियाई क्रीडा स्पर्धा लक्षात घेऊन ते मंत्रालयाला 2024 मधील पॅरिस ऑलिम्पिक स्पर्धेसाठी रूपरेषा आखण्यात मदत करतील .
ठाकूर म्हणाले की, सरकार खेळांवर पैसा खर्च करण्यासाठी मागेपुढे पाहत नाही आणि क्रीडा क्षेत्रासाठीची तरतूद वाढवण्यास देखील मागेपुढे पाहणार नाही.
सात नवीन सदस्यांच्या समावेशांमुळे , मिशन ऑलिम्पिक सेलमधील माजी आंतरराष्ट्रीय खेळाडूंची संख्या आठ झाली आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
पंतप्रधान कार्यालय
पंतप्रधान नरेंद्र मोदी भूतानच्या सर्वोच्च नागरी पुरस्काराने सन्मानित
या पुरस्कारामुळे मनापासून आनंद झाला आहे आणि भूतानचे महामहीम राजे यांचे आभार मानतो: पंतप्रधान
नवी दिल्ली, 17 डिसेंबर 2021
भूतानच्या राष्ट्रीय दिनानिमित्त भूतानचे राजे महामहिम जिग्मे खेसर नामग्याल वांगचुक यांनी पंतप्रधान नरेंद्र मोदी यांना 'ऑर्डर ऑफ द ड्रुक ग्याल्पो ' या त्यांचा सर्वोच्च नागरी पुरस्काराने सन्मानित केले आहे. मोदी यांनी या पुरस्काराबद्दल भूतानचे महामहिम राजे यांचे आभार मानले आहेत.
भूतानच्या पंतप्रधानांच्या ट्विटला उत्तर देताना, पंतप्रधानांनी ट्विटच्या मालिकेत म्हटले आहे;
"धन्यवाद, लिओनच्छेन @PMBhutan! या पुरस्काराने मी भारावून गेलो आहे आणि भूतानचे महामहीम राजे यांचे मी आभार मानतो.
आमच्या भूतानच्या बंधू-भगिनींकडून खूप प्रेम आणि स्नेह मिळाला आहे आणि भूतानच्या राष्ट्रीय दिनाच्या शुभ प्रसंगी त्या सर्वांना मी शुभेच्छा देतो.
शाश्वत विकासाचे अनोखे मॉडेल आणि सखोल आध्यात्मिक जीवन पद्धतीबद्दल मी भूतानचे कौतुक करतो. त्यांचे महामहिम राजे- ड्रुक ग्याल्पोस यांनी भूतानला एक विशेष ओळख मिळवून दिली आहे, आणि आपल्या शेजारी देशांमधील मैत्रीचे विशेष बंध जोपासले आहेत .
भारत नेहमीच भूतानला सर्वात जवळचा मित्र आणि शेजारी मानतो आणि आम्ही भूतानच्या विकासाच्या प्रवासाला शक्य त्या सर्व मार्गाने पाठिंबा देत राहू."S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
रिझर्व बँकेच्या ग्राहक केन्द्री दोन अभिनव योजनांचा पंतप्रधान 12 नोव्हेंबरला करणार प्रारंभ
तप्रधान नरेंद्र मोदी, रिझर्व बँकेच्या ग्राहक केन्द्री दोन अभिनव योजनांचा 12 नोव्हेंबर 2021 ला सकाळी 11 वाजता दुरदृष्य प्रणालीद्वारे प्रारंभ करणार आहेत. आरबीआय रिटेल डायरेक्ट स्कीम अर्थात आरबीआय किरकोळ गुंतवणूकदारांसाठी प्रत्यक्ष योजना आणि रिझर्व बँक- एकात्मिक लोकपाल योजना या दोन योजनांचा उद्या प्रारंभ होणार आहे.
किरकोळ गुंतवणूकदारांना सरकारी रोखे बाजारात व्यापक प्रवेश शक्य व्हावा हा आरबीआय रिटेल डायरेक्ट योजनेचा उद्देश आहे. भारत सरकार आणि राज्य सरकारांनी जारी केलेल्या रोख्यांमध्ये किरकोळ गुंतवणूकदारांना थेट गुंतवणूक करण्याची नवी संधी या योजनेद्वारे प्राप्त होणार आहे. गुंतवणूकदार, आरबीआय समवेत सुलभपणे आणि मोफत त्यांचे सरकारी रोखे खाते ऑनलाईन उघडू शकतील.
रिझर्व बँकेकडून नियमन केल्या जाणाऱ्या संस्थाविरुद्धच्या ग्राहकांच्या तक्रारींचे निवारण करण्याची यंत्रणा सुधारण्याचा , रिझर्व बँक – एकात्मिक लोकपाल योजनेचा उद्देश आहे. ग्राहकांना त्यांच्या तक्रारींचे निवारण करण्यासाठी ‘एक राष्ट्र-एक लोकपाल’ या मध्यवर्ती संकल्पनेसह एक पोर्टल,एक ई मेल आणि एकच पत्ता यावर ही योजना आधारित आहे. ग्राहक एकाच ठिकाणी त्यांच्या तक्रारी दाखल करू शकतील, दस्तावेज सादर करू शकतील, तक्रारीची सद्यस्थिती जाणून घेऊ शकतील आणि प्रतिसादही देऊ शकतील. बहु भाषी निःशुल्क क्रमांकावर, तक्रार निवारणासाठी आणि तक्रार दाखल करण्यासाठी सहाय्य आणि संबंधित माहिती दिली जाईल.
केंद्रीय वित्त मंत्री आणि रिझर्व बँकेचे गव्हर्नर या कार्यक्रमाला उपस्थित राहतील.
कार्मिक, सार्वजनिक तक्रार आणि निवृत्ती वेतन मंत्रालय
मोदी सरकारने गेल्या सहा वर्षात पिकांच्या किमान हमी भावात टप्याटप्याने वाढ केली: डॉ जितेंद्र सिंह
नवी दिल्ली, 6 ऑक्टोबर 2020
पंतप्रधान नरेंद्र मोदी यांना पिकांच्या किमान हमीभावाची पद्धत बंद करायची आहे, या विरोधकांच्या आरोपाला चोख प्रत्युत्तर देत, केंद्रीय मंत्री, यांनी या संदर्भातील आकडेवारी आणि पुरावेच शेतकऱ्यांसमोर मांडले. वस्तुस्थिती तर अशी आहे की मोदी सरकारने गेल्या सहा वर्षात पिकांच्या किमान हमीभावात टप्प्याटप्याने वाढ केली आहे, असे डॉ.जितेंद्र सिंह यांनी सांगितले.
जम्मू-कश्मीरच्या कथुआ जिल्ह्यतील नागरी तालुक्यात स्थानिक शेतकरी, सरपंच, कार्यकर्ते यांच्याशी त्यांनी आज संवाद साधला . विरोधकांकडे त्यांचे आरोप सिद्ध करण्यासाठी काहीही पुरावे किंवा तथ्ये नाहीत. त्यांचे आरोप केवळ राजकीयदृष्ट्या प्रेरित असून सरकारच्या पथदर्शी निर्णयात अडथळे आणण्याचा त्यांचा प्रयत्न आहे, असे सिंह म्हणाले. त्यामुळेच, विरोधकांच्या या दुष्प्रेरीत मोहिमेला मोडून वस्तुस्थिती आपल्या समोर आणणे हे आपले कर्तव्य आहे असे सांगत, ही तथ्ये आणि आकडेवारी कोणीही तपासून बघू शकेल असे ही सिंह यांनी सांगितले.
आपला मुद्दा अधोरेखित करतांना, डॉ जितेंद्र सिंह यांनी सांगितले की, 2015-16 साली धानाचा किमान हमी भाव 1410/-रुपये होता, जो 2016-17 साली 1470/-रुपयांपर्यंत, 2017-18 साली 1550/-रुपयांपर्यंत, तर 2018-19 साली 1750/- पर्यंत, आणि त्यानंतर 2019-20 ला 1815/-आणि यंदा म्हणजे 2020-21साली 1868/- रुपयांपर्यंत वाढवण्यात आला आहे.
त्याचप्रमाणे,गव्हाचा किमान हमीभाव, प्रती क्विंटल 2015-16 साली 1525/-रुपये, 2016-17 हा किमान हमी भाव 1625/- पर्यंत वाढवण्यात आला, 2017-18 साली 1725/- रुपयांपर्यंत, तसेच 18-19 व 2019-20 साली 1925/- रुपयांपर्यंत वाढवण्यात आला. त्याचप्रमाणे शेंगदाण्याचा किमान हमी भावही गेल्या सहा वर्षात क्विंटलमागे 4030/-रुपयांपासून ते 2020-21 मध्ये 5275 रुपयांपर्यंत वाढवण्यात आला, असे त्यांनी सांगितले.
आधीच्या सरकारवर टीका करत डॉ सिंह म्हणाले की, पुर्वीच्या राज्यकर्त्यांनी स्पष्टीकरण द्यावे की त्यांच्या काळात अन्नधान्याची खरेदी आजच्या सरकारपेक्षा कमी का होती? आधीच्या सरकारने सर्वच अन्नधान्याची खरेदी आमच्या सरकारच्या तुलनेत अत्यंत कमी केली होती, हे ही त्यांनी आकडेवारीसह स्पष्ट केले.
सत्य आपल्या बाजूने असल्याने आपण पूर्ण आत्मविश्वास आणि नैतिक शक्तीने विरोधकांच्या अपप्रचाराचा सामना करायला हवा, असे डॉ सिंह यावेळी म्हणाले.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
दूरसंचार आणि माहिती तंत्रज्ञान मंत्रालय
दूरसंचार विभागाने दूरसंचार सेवा सुधारणांना केला आरंभ
केवायसी प्रक्रियेचे सुलभीकरण
नवी दिल्ली, 21 सप्टेंबर 2021
“उपेक्षित क्षेत्रासाठी जागतिक दर्जाचे इंटरनेट आणि टेली-कनेक्टीविटी पुरवणे हेच दूरसंचार क्षेत्रातील सुधारणांचे लक्ष्य आहे”, या दूरसंचार मंत्री अश्विन वैष्णव यांनी नुकत्याच केलेल्या विधानानुसार हे लक्ष्य साध्य करण्याच्या उद्देशाने भारत सरकारचे दूरसंचार विभाग व दूरसंचार आणि माहिती तंत्रज्ञान मंत्रालय यांनी ग्राहक परिचय म्हणजेच केवायसी प्रक्रिया सुलभ करण्याच्या हेतूने काही निर्देश आज जारी केले. याद्वारे मंत्रीमंडळाने 15/09/2021 रोजी घोषित केलेल्या दूरसंचार सेवा निगडीत सुधारणा अमलात आणल्या गेल्या आहेत.
सध्या उपभोक्त्याला नवीन मोबाईल जोडणी घेण्यासाठी किंवा जोडणीत प्रिपेड ते पोस्टपेड वा त्याउलट बदल करण्यासाठी केवायसी प्रक्रिया पार पाडावी लागते. त्यासाठी स्वतःची ओळख पटवणाऱ्या आणि रहिवासाचा पुरावा असलेल्या कागदपत्रांच्या मूळ प्रती घेऊन विक्रीकेंद्रात स्वतः उपस्थित रहावे लागते.
आता ऑनलाईन सेवा हा पर्याय सहज स्वीकारला गेला आहे आणि बहुतांशी ग्राहक सेवांमध्ये ओटीपी पडताळणी करुन तो दिला जातो. या कोविड कालखंडात उपभोक्त्याच्या सोयीसाठी व व्यवसाय सुलभतेसाठी थेट संपर्काविना सेवांना प्रोत्साहन दिले जात आहे.
उपयोक्त्याचे ‘आधार’ नोंदणी वापरासाठी तसेच इतर जनविषयक तपशील UIDAI कडून इलेक्ट्रॉनिकली प्राप्त करण्यासाठी ग्राहकाची परवानगी आवश्यक असते
हे लक्षात घेउन दूरसंचार मंत्रालयाने पुढील आदेश त्वरीत अमलात आणून संपर्कविना, ग्राहककेंद्रीत आणि सुरक्षित केवायसी प्रक्रिया पार पाडण्याचे निर्देश दिले आहेत.
- आधार आधारीत ई-केवायसी
नवीन मोबाईल जोडणी घेण्यासाठी आधार-आधारित ई-केवायसी प्रक्रिया पुन्हा अमलात आणली आहे. UIDAI कडून ग्राहक पडताळणीसाठी प्रत्येकी 1 रू आकारला जाईल. ही प्रक्रिया पूर्णतः विनाकागद आणि डिजिटल स्वरुपाची असेल आणि दूरसंचार सेवा पुरवठादाराला UIDAI कडून ग्राहकाचे छायाचित्र व इतर वैयक्तिक तपशील पुरवले जातील
- सेल्फ केवायसी
या प्रक्रियेत, ॲप वा पोर्टल आधारित प्रक्रियेद्वारे ग्राहकाला मोबाईल जोडणी दिली जाईल. यामध्ये ग्राहकाला घर वा कार्यालयात बसल्याबसल्या मोबाईल जोडणीसाठी अर्ज करता येईल. आणि UIDAI किंवा डिजीलॉकरकडून तपशीलांची इलेक्ट्रॉनिकली पडताळणी करून घेतल्यानंतर त्याला सिम घरपोच मिळेल.
- मोबाईल बील भरणा करण्याच्या पद्धतीत प्रिपेड ते पोस्टपेड वा पोस्टपेड ते प्रिपेड हे बदल ओटीपी आधारीत
मोबाईल आधारित बिलिंग व्यवस्था बदलासाठी ग्राहकाला मोबाईल जोडणी प्रिपेड ते पोस्टपेड किंवा उलट प्रकारे करण्यासाठी ओटीपी आधारित पडताळणी घरच्या घरी करून घेता येईल.
सविस्तर निर्देश दूरसंचार विभागाचे संकेतस्थळ येथे बघता येतील.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आचार्य विनोबा भावे यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 11 सप्टेंबर 2023
आचार्य विनोबा भावे यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
पंतप्रधानांनी X वर पोस्ट केले:
"आचार्य विनोबा भावे यांच्या जयंतीनिमित्त त्यांना विनम्र अभिवादन. सामाजिक सुधारणा आणि उपेक्षितांच्या उन्नतीसाठीची त्यांची समर्पित वृत्ती आपल्याला नेहमीच प्रेरणा देत राहील. त्यांचा निःस्वार्थीपणा आणि एकतेचा वारसा पुढील अनेक शतके मानवतेला मार्गदर्शन करत राहो.”N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधान येत्या 9 ऑगस्ट रोजी पीएम -किसान योजनेचा पुढील हप्ता वितरित करणार
पंतप्रधान नरेंद्र मोदी प्रधानमंत्री किसान सन्मान निधी  या योजनेअंतर्गत दिनांक 9 ऑगस्ट 2021 रोजी दुपारी 12:30 वाजता व्हिडिओ कॉन्फरन्सिंगद्वारे या योजनेतील पुढील हप्त्याचे वितरण करणार आहेत. या योजनेद्वारे 19,500 कोटी रुपयांपेक्षा जास्त रकमेचे वितरण होणार असून त्याचा लाभ 9 कोटी 75 लाख लाभार्थी शेतकरी कुटुंबांना मिळणार आहे. या कार्यक्रमादरम्यान पंतप्रधान लाभार्थी शेतकऱ्यांशी संवाद साधणार असून राष्ट्राला संबोधितही करणार आहेत.
PM-KISAN योजनेबद्दल
पीएम-किसान योजनेअंतर्गत पात्र लाभार्थी शेतकरी कुटुंबांना दरवर्षी 2000/- रुपये तीन समान मासिक हप्त्यांमध्ये म्हणजे एकूण 6000/-रूपये इतका निधी दिला जातो. हा निधी लाभार्थ्यांच्या बँक खात्यात थेट हस्तांतरित केला जातो. या योजनेद्वारे शेतकरी कुटुंबांना आतापर्यंत 1.38 लाख कोटी इतका सन्मान निधी हस्तांतरित करण्यात आली आहे.
केंद्रीय कृषीमंत्रीदेखील या कार्यक्रमाला उपस्थित राहणार आहेत.